text: नई दिल्ली. गुरमीत राम रहीम की मुंहबोली बेटी हनीप्रीत पर हरियाणा पुलिस ने शिकंजा कसना शुरू कर दिया है. पुलिस ने उनके खिलाफ लुकआउट नोटिस जारी कर दिया है. सूत्रों से मिली जानकारी के अनुसार डेरा प्रमुख को दोषी करार देने के बाद राम रहीम के गनमैन उसे कोर्ट से भगाकर लेकर जाना चाहते थे. इस पूरे मामले की साजिश हनीप्रीत ने रची थी, जिसके चलते पुलिस ने हनीप्रीत के खिलाफ देशद्रोह का मुकदमा दर्ज कर दिया है. वहीं हनीप्रीत के विदेश भागने की आशंका के चलते पुलिस ने उसके और डेरे के प्रवक्ता के खिलाफ लुकआउट नोटिस भी जारी किया है, ताकि वे कहीं विदेश ना भाग जाए .